Cristina Cuerno

Cristina Cuerno Rejado (Espainia, XX. mendea) ingeniari aeronautikoa eta irakaslea da, unibertsitateko katedraduna. 1992an, Ingeniaritza Aeronautikoko eta Espazioko Goi Eskola Teknikoan doktoregoa lortu zuen lehen emakumea izan zen.

 Biografia 
Aeronautikako ingeniaritza ikasi zuen Madrilgo Unibertsitate Politeknikoan. 1992an, Ingeniaritza Aeronautikoko eta Espazioko Goi Eskola Teknikoan doktoratu zen lehen emakumea izan zen, “Estudio Experimental de la Dinámica de Estructuras Coherentes en Chorros Axilsimétricos Reactantes y No Reactantes” izeneko tesiarekin.

 Lan ibilbidea 
Madrilgo Aeronautika eta Espazioko Ingeniaritza Eskolako irakaslea da 1992az geroztik. 2016. urtean, ingeniaritza aeronautikoaren arloko unibertsitate-katedra lortu zuen.

Urte batzuetan nazioarteko harremanetarako zuzendariordea izan zen bere ikastetxean. 2019an, Ingeniaritza Aeronautikoko eta Espazioko Goi Eskola Teknikoko zuzendaria izateko aukera izan zuen. Ingeniaritza aeronautikoko prestakuntzaren historian (90 urte baino gehiagokoan) kargu hori bete zuen lehen emakumea izan zen.

Abiazio Zibileko Istripuak eta Gertakariak Ikertzeko Batzordeko kidea da. 2017az geroztik, pilotu gabeko Droneen Aire Segurtasunerako Estatu Agentziako Aholku Batzordeko kidea da, eta CTN 28/SC 2 Tripulaziorik gabeko Aireko Sistemen NUko Batzordeko kidea. Ellas Vuelan Alto elkartearen bazkide sortzailea eta zuzendaritza batzordeko kidea ere bada.

 Lanak 

 Descubrir La Investigación De Accidentes De Aviación Civil/ Abiazio Zibileko Istripuen Ikerketa aurkitu,  egilekidea (AENA Aireportuak, 2013).

 Aeronavegabilidad Y Certificación De Aeronaves/ Aireontzien nabigagarritasuna eta ziurtapena.  Paraninfo argitaletxea.  1. edizioa. 2008.
 El Planeta Eris Y El Calentamiento Global/ Eris planeta eta berotze globala. Infaron edizioa. .

 Sariak eta aintzatespenak 

 2019an  Aeronautikaren Merezimendu Gurutzea, bereizgarri zuriarekin. Defentsa Ministerioa.
 2022an Emakume eta Aeronautika sariak 2022, edizio horretan GISA eta Boeing-ek babestutakoak.

 Erreferentziak 

 Kanpo estekak 

Kategoria:Ingeniariak
Kategoria:Emakume ingeniariak
Kategoria:Espainiako ingeniariak
Kategoria:Katedradunak
Kategoria:Irakasleak
Kategoria:Emakume irakasleak
Kategoria:Espainiako irakasleak